

2018. gada 18. jūlijā

Informācija plašsaziņas līdzekļiem

**AS “Pasažieru vilciens” aicina iegādāties vilciena e-biļeti, nevis stāvēt rindā pie kases**

**Karstajos laikapstākļos, kad jūrā veldzēties gribētājus “Pasažieru vilciens” nogādā Jūrmalā ar papildu vilcienu reisiem, pie biļešu kasēm mēdz veidoties rindas. Aicinām vilcienu pasažierus ietaupīt savu laiku, pirms brauciena iegādājoties vilciena e-biļeti internetā vai mobilajā lietotnē! Turklāt šobrīd, pērkot vilciena e-biļeti, ir iespēja laimēt gardumu grozu!**

E-biļeti ērti var iegādāties “Pasažieru vilciens” mājaslapā [www.pv.lv](http://www.pv.lv) vai mūsu mobilajā lietotnē, kura ir lejupielādējama bez maksas un piemērota gan *iOS*, gan *Android* operētājsistēmai. E-biļetes cena ir tāda pati kā biļetei kasē, to iegādāties ir ļoti ātri un viegli, un brauciena laikā to ir ērti uzrādīt konduktoram kontrolierim.

Šobrīd, iegādājoties vilciena e-biļeti, ir iespēja ne tikai ietaupīt braucienam atvēlēto laiku, bet arī laimēt balvu! No 16. jūlija līdz 7. novembrim, katrs 15 tūkstošās e-biļetes pircējs dāvanā no “Pasažieru vilciena” saņems grozu ar Latvijā ražotiem gardumiem 30 eiro vērtībā. Akcijā piedalās visas sistēmā reģistrētās e-biļetes, kas iegādātas jebkuram maršrutam “Pasažieru vilciens” mājaslapā vai mobilajā lietotnē. Plašāk par loteriju varat lasīt [šeit](https://www.pv.lv/lv/izmainas-un-jaunumi/jaunumi/12072/perc-e-bileti-un-laime-grozu-ar-latvijas-gardumiem/).

*Par PV*

Uzņēmums ir dibināts 2001. gada 2. novembrī. Akciju sabiedrība *Pasažieru vilciens* ir vienīgais iekšzemes sabiedriskā transporta pakalpojumu sniedzējs, kas pārvadā pasažierus pa dzelzceļu visā Latvijas teritorijā. AS *Pasažieru vilciens* ir patstāvīgs valsts īpašumā esošs uzņēmums.

**Papildu informācijai:**

Agnese Līcīte

AS „Pasažieru vilciens”

Sabiedrisko attiecību daļas

galvenā sabiedrisko attiecību speciāliste

Tālr: 29467009

E-pasts: agnese.licite@pv.lv